Keywords

Summary



Keywords

1. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Direktiivis 89/104 ette nähtud normid siseriikliku kaubamärgi piiratud mõju kohta – Perekonnanimest moodustatud kaubamärgi arvesse võtmine registreerimismenetluses – Välistamine

(Nõukogu määrus nr 40/94; nõukogu direktiiv 89/104, artikli 6 lõike 1 punkt a)

2. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud identse või sarnase varasema kaubamärgi omaniku vastulause – Varasema kaubamärgiga segiajamise tõenäosus – Ühest või mitmest perekonnanimest moodustatud taotletav kaubamärk – Segiajamise tõenäosuse hindamine samadel tingimustel kui need, mis on kohaldatavad teistele kaubamärgikategooriatele

(Nõukogu määrus nr 40/94, artikli 8 lõike 1 punkt b)

3. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud identse või sarnase varasema kaubamärgi omaniku vastulause – Varasema kaubamärgiga segiajamise tõenäosus – Kujutismärk, mis sisaldab mõisteid „Julián Murúa Entrena” – Sõnamärk MURÚA

(Nõukogu määrus nr 40/94, artikli 8 lõike 1 punkt b)

Summary

1. Direktiivi 89/104 kaubamärgi kohta artikli 6 lõike 1 punkti a sätet – milles on silmas peetud siseriikliku kaubamärgiga selle omanikule antud õiguse piiranguid kaubandustegevuses, mis ei luba eelkõige viimati nimetatud isikul keelata kolmandal isikul oma nime või aadressi kasutada, kui neid kasutatakse kooskõlas ausa tööstus- või kaubandustavaga – ei tule ühte või mitut isikunime sisaldava ühenduse kaubamärgi registreerimise menetluse raames arvesse võtta, kuna sellega ei ole kolmandale isikule antud õigust oma nime või aadressi kaubamärgina kasutada.

(vt punktid 45–46)

2. Füüsilise isiku eesnime ja perekonnanimesid sisaldavat tähist ei registreerita ühenduse kaubamärgina, kui varasema kaubamärgi omaniku vastulause tõttu kohaldatakse registreerimise suhtelist keeldumispõhjust.

Kriteeriumid, mille abil hinnatakse sellise kaubamärgi, mille registreerimist taotletakse, ja varasema kaubamärgi segiajamise tõenäosuse olemasolu määruse nr 40/94 artikli 8 lõike 1 punkti b tähenduses, on samad kui need, mida kohaldatakse teistele kaubamärkide kategooriatele, kui selles määruses ei ole teisiti sätestatud.

(vt punktid 49–50)

3. Hispaania avalikkuse silmis esineb segiajamise tõenäosus kujutismärgi, mis koosneb selle ülaosas puude ja viinamarjaväljadega ääristatud veinivaldust kujutavast joonistusest ning selle alaosas vapist, mille kohal on nimed „Julián Murúa Entrena” (mida tajutakse eesnime ja perekonnanimedena), mille registreerimist taotleti „veinid[e]” jaoks Nizza kokkuleppe klassi 33 tähenduses, ja sõnamärgi MURÚA (mida tajutakse perekonnanimena), mis on varem registreeritud Hispaanias samasse klassi kuuluvate „kõik[ide] veinilii[kide]” jaoks, selles osas, milles ühelt poolt vastandatud kaubamärkidega tähistatud tooted on identsed, ja teiselt poolt vastandatud tähised on sarnased, kuna taotletava kaubamärgi sõnalise osa domineeriv osa ja varasema kaubamärgi ainus osa on identsed, nii et keskmine Hispaania tarbija, kes näeb taotletava kaubamärgiga varustatud kaupa, võib sellele kaubale omistada sama kaubandusliku päritolu kui varasema kaubamärgiga varustatud kaubale.

(vt punktid 76 ja 78)